Diari Oficial de la Generalitat Valenciana


Sumari del DOGV 4762, del 27-05-2004 (2004/5305)

RESOLUCIÓ de 17 de maig de 2004, del president del Consell Jurídic Consultiu de la Comunitat Valenciana, per la qual es fixa el preu públic que ha de percebre el Consell per la venda de la publicació Doctrina Legal 2003.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/05/17/(1)/dof/vci/html**

### Dades del document

Número de DOGV
:   4762

Data del DOGV
:   27-05-2004

Secció del DOGV
:   I. DISPOSICIONS GENERALS

Número del document
:   2004/5305


Data del document
:   17-05-2004

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Descriptors 

:   * preu autoritzat
    * legislació
    * publicació
    * llista de preus
    * indústria del llibre

RESOLUCIÓ de 17 de maig de 2004, del president del Consell Jurídic Consultiu de la Comunitat Valenciana, per la qual es fixa el preu públic que ha de percebre el Consell per la venda de la publicació Doctrina Legal 2003. [2004/X5305]
  
De conformitat amb el Decret 73/1991, de 13 de maig, del Consell de la Generalitat Valenciana, el qual establix el règim general aplicable als preus públics de la Generalitat Valenciana i el procediment de fixació i aprovació de les quanties d'estos, i tenint en compte que el Decret 227/1991, de 9 de desembre, del Consell de la Generalitat Valenciana determina els béns, servicis i activitats susceptibles de ser retribuïts mitjançant preus públics, entre els quals s'inclou la venda de publicacions de totes les conselleries i organismes autònoms.
  
Atés que l'apartat h) de l'article 20 del Decret 138/1996, de 16 de juliol, del Govern Valencià, pel qual s'aprova el Reglament del Consell Jurídic Consultiu de la Comunitat Valenciana, atribuïx al seu president la competència per a l'exercici, respecte al Consell, d'aquelles funcions que la legislació d'hisenda de la Generalitat Valenciana atribuïx als consellers en relació amb els seus departaments.
  
Atés que a tenor del que establix l'article 3.2 del Decret 73/1991, del Consell de la Generalitat Valenciana, procedix fixar la quantia del preu públic que ha de regir la venda de la publicació Doctrina Legal del Consell Jurídic Consultiu de la Comunitat Valenciana 2003, una vegada que se n'ha determinat el cost, és per això que resolc:
  
Primer
  
La present té per objecte fixar el preu públic que ha de percebre el Consell Jurídic Consultiu de la Comunitat Valenciana per la venda de la seua publicació Doctrina Legal del Consell Jurídic Consultiu de la Comunitat Valenciana 2003, en suport paper i electrònic.
  
Segon
  
Seran obligats al pagament del preu públic ara regulat les persones que adquirisquen la publicació ressenyada en l'apartat primer.
  
Tercer
  
La quantia del preu públic objecte de la present es fixa en trenta-tres euros (33 €), incloent-se en esta l'import corresponent a l'aplicació del tipus de l'Impost sobre el Valor Afegit, vigent en el moment d'efectuar-se la venda de la publicació.
  
Quart
  
L'obligació de pagament del preu que es regula naixerà quan s'adquerisca la publicació a què al·ludix l'article anterior. En el supòsit de comandes per correu, telefònics o per qualsevol altre mitjà de comunicació, el preu s'exigirà per anticipat, per a la qual cosa es requerirà l'acreditació del pagament prèviament al lliurament de la publicació.


Còpia Permalink ELI